**Ministru kabineta noteikumu projekta „Grozījumi Ministru kabineta 2004.gada 13.aprīļa noteikumos Nr.299 "Noteikumi par būvju pieņemšanu ekspluatācijā"”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | *Euro* ieviešanas kārtības likuma 30. panta pirmā daļa, Ministru kabineta 2012. gada 27. jūnija rīkojums Nr. 282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1. apakšpunkts un Latvijas Nacionālā *euro* ieviešanas plāna (apstiprināts ar Ministru kabineta 2013. gada 4. aprīļa rīkojumu Nr. 136) „Par Latvijas Nacionālo *euro* ieviešanas plānu” 1. pielikuma J2.2.1 pasākums).Saeimā 2013. gada 18. aprīlī pieņemtais likums „Grozījumi Būvniecības likumā”.Likuma 30.1panta piektā daļa ir papildināta ar teikumu:*Ja tiesa pieņēmusi lēmumu par būvatļaujas darbības atjaunošanu vai noraidījusi šā panta 1.2 daļā minēto lūgumu par būvatļaujas darbības apturēšanu un lēmumā nav norādījusi citādi, pašvaldības būvvalde ir tiesīga izsniegt izziņu par būvniecības tiesisko pamatu un jaunbūves raksturojumu un pieņemt būvi ekspluatācijā, vienlaikus iekļaujot minētajos dokumentos atzīmi par tiesvedību.*  |
|  2. | Pašreizējā situācija un problēmas | Ņemot vērā, ka ar 2014. gada 1. janvāri Latvijā plānots ieviest *euro*, ir nepieciešams veikt grozījumus Ministru kabineta 2004. gada 13. aprīļa noteikumos Nr. 299 „Noteikumi par būvju pieņemšanu ekspluatācijā” (turpmāk – MK noteikumi Nr. 299), aizstājot tajā latus ar *euro*. Saskaņā ar *Euro* ieviešanas kārtības likuma 30. panta ceturto daļu Ministru kabinets nodrošina, lai to Ministru kabineta noteikumu projekti, kuri ir būtiski tiesiskās noteiktības nodrošināšanai un kuros ietvertie grozījumi ir saistīti ar *euro* ieviešanu Latvijas Republikā, tiktu sagatavoti un izdoti Ministru kabineta noteiktajā kārtībā un termiņos, un ievēro nosacījumu, ka attiecīgie dokumenti stājas spēkā *euro* ieviešanas dienā.Turklāt šobrīd spēkā esošais Būvniecības likuma 30.1panta piektā daļa nepieļauj pašvaldības būvvaldei izdot izziņu par jaunbūves tiesisko pamatojumu un jaunbūves raksturu, turklāt pašvaldības būvvalde nedrīkst pieņemt būvi ekspluatācijā, ja tā ir saņēmusi paziņojumu par būvatļaujas apstrīdēšanu, līdz brīdim, kad iestādes lēmums kļuvis neapstrīdams vai likumīgā spēkā ir stājies tiesas spriedums.  |
|  3. | Saistītie politikas ietekmes novērtējumi un pētījumi | Projekts šo jomu neskar. |
|  4. | Tiesiskā regulējuma mērķis un būtība | Šā projekta mērķis ir pielāgot MK noteikumus Nr. 299 euro ieviešanai, aizstājot tajā 1. un 2. pielikumā abreviatūru „Ls” ar euro. Noteikumu 1. pielikuma 2.5 apakšpunkts un 2. pielikuma 7. punkts stājas spēkā euro ieviešanas dienā.Tāpat ar noteikumu grozījumiem paredz noteikt, ka aktā par būves pieņemšanu ekspluatācijā tiek veikta atzīme. Pašvaldības būvvaldei būves pieņemšanas ekspluatācijas aktā būs jānorāda ne tikai, ka ir ierosināta tiesvedība saistībā ar pārsūdzēto būvatļauju, bet jānorāda lietas numurs un kurā tiesā šī lieta tiek skatīta. Šāda informācija ir jānorāda būves pieņemšanas ekspluatācijā brīdī. |
|  5. |  Projekta izstrādē iesaistītās institūcijas | Saskaņošana ar citām institūcijām nav veikta. |
|  6. |  Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
|  7. |  Cita informācija | Saistībā ar grozījumu par *euro* ieviešanu Latvijas Republikā, noteikumu grozījumam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Juridiskas vai fiziskas personas, kuras ir ierosinājušas būvniecību (pasūtītājs) vai pārsūdzējušas būvatļauju. Pašvaldību iestādes, kuras ir iesaistītas būvniecības procesā. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Būves pārdošanas un iznomāšanas gadījumā potenciālie pircēji vai nomnieki. |
|  3. |  Tiesiskā regulējuma finansiālā ietekme |  Projekts šo jomu neskar. |
|  4. |  Tiesiskā regulējuma nefinansiālā ietekme | Potenciālie būves pircēji un nomnieki tiks informēti par ierosināto tiesvedību. |
|  5. |  Administratīvās procedūras raksturojums | Projekts šo jomu neskar. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Normatīvā akta izpildi atbilstoši ārējos normatīvajos aktos nostiprinātajai kompetencei nodrošinās pašvaldību būvvaldes. |
|  2. |  Projekta izpildes ietekme uz pārvaldes funkcijām | Normatīvā akta izpilde tiks nodrošināta pašvaldību būvvalžu līdzšinējo funkciju ietvaros. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Saistībā ar normatīvā akta izpildi nav nepieciešams veidot jaunas institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Saistībā ar normatīvā akta izpildi netiks likvidētas esošās institūcijas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Saistībā ar normatīvā akta izpildi nav plānota esošo institūciju reorganizācija vai apvienošana. |
|  6. |  Cita informācija | Nav |

Anotācijas III, IV, V un VI sadaļa - projekts šīs jomas neskar.

Ekonomikas ministrs D.Pavļuts

# Vīza:

# Valsts sekretārs J.Pūce

23.07.2013. 12:01

704

L.Zītare,

67013035, Laura.Zitare@em.gov.lv